text: Урад склаў спіс санкцыйных тавараў — забараніў «Шкоду» і «Нівею» | Новы Час
  Першымі ў беларускі «чорны спіс» увайшлі фірмы, якія адмовіліся спансіраваць чэмпіянат свету па хакеі, калі ён пройдзе ў Мінску, — такое вось супадзенне, паведамляе «Еўрарадыё».
  Урад Беларусі зацвердзіў спіс санкцыйных тавараў, якія забаронена ўвозіць у Беларусь. Адпаведнае рашэнне змяшчаецца ў пастанове Савета Міністраў №240 ад 23 красавіка 2021 года, паведамляе прэс-служба прэм'ер-міністра. Санкцыі тлумачацца неабходнасцю абароны нацыянальных інтарэсаў «з улікам недружалюбных дзеянняў у дачыненні да беларускага народа».
  «У пералік забароненых тавараў унесеныя тавары груп кампаній LIQUI MOLY, "ŠKODA AUTO" і "BEIERSDORF" (гандлёвыя маркі "NIVEA", "EUCERIN", "LA PRAIRIE", "LABELLO", "HANSAPLAST", "FLORENA", "8X4", "SKIN STORIES", "GAMMON", "TESA", "CHAUL", "COPPERTONE", "HIDROFUGAL", "STOP THE WATER WHILE USING ME")», — піша прэс-сакратар прэм'ера Аляксандра Ісаева.